આ પ્રસંગે જિલ્લામાં પ્રથમ નંબરે આવનાર જોરાપુરા(ધા) તાલુકો ધાનેરા મંડળીને સ્વ. ગલબાભાઈ નાનજીભાઈ પટેલ આદર્શ દૂધ મંડળી ફરતો શિલ્ડ, પ્રમાણપત્ર અને રૂપિયા ૧૧ હજારનું ઇનામ તેમજ બીજા નંબરે આવનાર ઢેઢાલ તાલુકો ડીસા મંડળીને રૂપિયા પાંચ હજારનું ઇનામ અર્પણ કરવામાં આવ્યું હતું. બનાસકાંઠા જિલ્લામાં મહિલા દૂધ ઉત્પાદકોના વિભાગમાં પ્રથમ નંબરે ચૌધરી કાનુંબેન રાવતાભાઈ, બીજા નંબરે લોહ ગંગાબહેન ગણેશભાઈ અને ત્રીજા નંબરે ચાવડા હંસાબા હિમંતસિંહ આવતા તેમને અનુક્રમે રૂ. 25,000, 21,000 અને 15,000ના રોકડ ઇનામ અને શ્રેષ્ઠ બનાસ લક્ષ્મીના પ્રમાણપત્ર આપવામાં આવ્યા હતા. તે જ પ્રમાણે તમામ તાલુકાઓમાં પ્રથમ ત્રણ ક્રમાંકે આવેલ બહેનોને બનાસ લક્ષ્મી ઇનામી યોજના હેઠળ રોકડ ઇનામ અને પ્રમાણપત્રથી સન્માનિત કરવામાં આવ્યા હતા.